
INVITAȚIE DE PARTICIPARE

În vederea achiziţionării prin Procedură Proprie vă  rugăm ca, până la data de 11.11.2024 inclusiv, să ne trimiteţi pe adresa de e-mail ramona.creanga@uaic.ro, oferta dumneavoastră pentru Servicii de transport terestru si Servicii de restaurant cu ospatari pentru activitatea ”Vizita studiu la Staţiunea de Cercetare şi Practică Studenţească „Ion Gugiuman” Rarău” din cadrul proiectului CNFIS-FDI-2024-F-0632, <<UniE-Quality: Dezvoltarea culturii calității și îmbunătățirea activității didactice la UAIC>>, astfel:
Valoarea estimativa a serviciilor solicitate (Lot 1+Lot 2): 9.800 lei cu TVA inclus

LOT 1 - Servicii de transport – închiriere autocar cu șofer pe ruta Iași – Staţiunea de Cercetare şi Practică Studenţească „Ion Gugiuman” Rarău - Iași
CPV:  60130000-8 (1) Servicii de transport rutier specializat de pasageri
Data: 23.11.2024 * 
Condiții generale autocar:
- autocar categoria I cu șofer
- autocar dotat minim cu: scaune rabatabile cu centuri de siguranță, aer condiționat, microfon, sistem audio-tv (monitor în autocar, boxe la fiecare scaun) funcțional, iluminare de noapte, instalații și dotări funcționale, spatiu pentru bagajele de mana, spatiu depozitare in cala
- autocarul să fie curat la interior și exterior, să aibă tapițerie în stare foarte bună (să nu fie ruptă, pătată)
- număr locuri: minimum 30 de locuri pentru pasageri +1 loc șofer
- clasificare turistică minimă: 3* Premium.
- anul de fabricație autocar: să nu fie mai vechi de 2020
	Transportatorul trebuie să asigure în permanență prezența la bord a unui conducător auto atestat profesional și cu permis de conducere valabil.
	Prestatorul care va asigura serviciile de transport va fi licențiat și va avea asigurări valabile pentru persoanele și bagajele transportate, rovigneta Romania, asigurarea RCA Romania, asigurarea de bagaje si călători Romania.
*Condiții privind ruta - Traseu orientativ: 
07.30 – prezența la autocar
08.00 – plecare din fața corpului A al UAIC (Bd. Carol I)
13.00 – servire prânz restaurant (cu abatere de max. 60 km față de traseu)
14.30 – vizită Staţiunea de Cercetare şi Practică Studenţească „Ion Gugiuman” Rarău
16.00 – plecare spre Iași 
20.00 – sosire Iași, fața corpului A al UAIC (Bd. Carol I)

	*Eventualele modificări asupra locului și / sau a orei de plecare vor fi comunicate contractantului cu minim 2 zile înaintea plecării. Data poate suferi modificări, dar nu poate depăși data de 1 decembrie 2024.
Criteriul de atribuire: ”Prețul cel mai scăzut”/lot

LOT 2 -  Servicii de masă la restaurant
CPV: 55310000-6 Servicii de restaurant cu ospătari
Data: 23.11.2024 *  – masă de prânz
Nr. persoane: aprox. 30
Interval orar: 13.00-14.30
Locație – cât mai aproape de Rarău (cu abatere de max. 60 km) Staţiunea de Cercetare şi Practică Studenţească „Ion Gugiuman” Rarău.
	
Meniu:

· o supă/ciorbă (aprox. 350 ml/persoana) și pâine, 
· fel principal (aprox. 300 g/porție) + garnitură și salată (aprox. 300 g/porție), selecție de pâine tip chiflă, 
· desert (minimum 150g/persoană), 
· băuturi non-alcoolice (minim: 1 cafea + 1 sticlă de apă plată / minerală 250 ml per persoană) etc. 

Important! 
	Dacă va fi cazul, va fi pus la dispoziție și o variantă vegetariană a meniului. Prestatorul (ofertantul câștigător) se va asigura că mâncarea este caldă în momentul servirii, iar calitatea produselor servite este la un standard ridicat (produse proaspete, în termen de garanție).
	Intervalul orar final și numărul exact de participanți va fi comunicat cu min. 2 zile înainte de desfășurarea evenimentului. Data poate suferi modificări, dar nu poate depăși data de 1 decembrie 2024.

Criteriul de atribuire: ”raport calitate preț”.
Modalitatea de calcul: cea mai avantajoasă ofertă pentru criteriile următoare:
	Nr. factor de evaluare
	Factori de evaluare
	Punctaj maxim acordat

	1
	Oferta financiară
	50 puncte

	2
	Numarul de ospătari alocat pentru servire
	30 puncte

	3
	Distanța cea mai scurtă dintre locația de servire a mesei  și Staţiunea de Cercetare şi Practică Studenţească „Ion Gugiuman” Rarău.
	20 puncte

	TOTAL
	100 puncte


Componenta financiară 
Factorul de evaluare nr. 1 – Oferta financiară
Punctajul pentru factorul de evaluare Oferta financiară, cu o valoare maximă de 50 puncte şi o           pondere de maxim 50 %, se va acorda după cum urmează:
· pentru oferta depusӑ cu preţul cel mai scăzut dintre preţurile ofertelor admisibile se acordă 50 de puncte;
· pentru restul ofertelor admisibile depuse punctele se vor calcula utilizând următoarea formulă:
P (Oferta financiară „n”) = preţ minim ofertat × 50 /preţul ofertei „n”
Preţurile care se compară în vederea acordării punctajului sunt preţurile ofertate pentru prestarea serviciilor  integral, respectiv pentru numărul maxim de persoane estimat (30 persoane).
La aplicarea algoritmului de calcul vor fi reţinute primele 2 (două) zecimale.
Componenta tehnică
Factorul de evaluare nr. 2 – Numarul de ospătari alocat pentru servire
Punctajul pentru factorul de evaluare Numarul de ospătari alocat pentru servire, cu o valoare maximă de 30 puncte şi o pondere de maxim 30%, se va acorda după cum urmează:
· oferta care va avea alocat pentru servire un număr de 3 ospatari va primi 30 puncte
· oferta care va avea alocat pentru servire un număr de 2 ospatari va primi 15 puncte
· oferta care va avea alocat pentru servire un număr de 1 ospatari va primi 0 puncte
Ofertele care vor avea alocat un numar mai mare de 3 ospatari nu se vor puncta suplimentar. 
Factorul de evaluare nr. 3 – Distanța cea mai scurtă dintre locația de servire a mesei  și Staţiunea de Cercetare şi Practică Studenţească „Ion Gugiuman” Rarău.
Punctajul pentru factorul de evaluare Distanța cea mai scurtă dintre locația de servire a mesei și Staţiunea de Cercetare şi Practică Studenţească „Ion Gugiuman” Rarău. cu o valoare maximă de 20 puncte şi o           pondere de maxim 20 %, se va acorda după cum urmează:
· pentru oferta cu distanța cea mai scurtă dintre locația de servire a mesei și Staţiunea de Cercetare şi Practică Studenţească „Ion Gugiuman” Rarău se acordă 20 de puncte;
· pentru restul ofertelor admisibile depuse punctele se vor calcula utilizând următoarea formulă:
P (Oferta „n”) = distanța cea mai mica ofertata × 20 /distanta din oferta „n”, în analiză.
Oferta care va propune o locație de servire masă la o distanță de peste 60 Km va fi declarată neconformă.
La aplicarea algoritmului de calcul vor fi reţinute primele 2 (două) zecimale.
Pentru calcularea distanțelor prevăzute în algoritmul de punctare, comisia de evaluare va utiliza calculatorul distantelor folosit de Comisia Europeana pentru mobilitatile de tip ERASMUS+ pentru a putea fi disponibil tuturor operatorilor economici și pentru a evita orice diferențe de distanțe generată de utilizarea unor programe de navigație diferite, calculator ce se regaseste in link-ul: https://erasmus-plus.ec.europa.eu/ro/resources-and-tools/distance-calculator. 
	Pentru acordarea punctajului corespunzător, operatorii economici vor prezinta in cadrul ofertei documente care confirma locația de servire 
	Oferta care va obține cel mai mare punctaj (Componenta financiară + Componentă tehnică) va fi declarată câștigătoare.

Condiții de participare:
- Preţul va fi oferit în lei fără TVA, va fi specificată cota de TVA aplicabilă serviciilor ofertate, pentru fiecare lot în parte;
- Prețul  va conține toate cheltuielile ce ţin de prestarea serviciilor cu personal calificat, la locatia, in datele si la orele  specificate in solicitare.
- Ofertele se pot depune pentru 1 lot sau pentru ambele loturi.  
- Odată cu oferta, vor mai fi depuse:
	- copie a Certificatului constatator emis de ONRC (capacitatea de exercitare profesională menționată în certificatul constatator emis de ONRC trebuie să aibă corespondență cu obiectul contractului) – Lot 1, Lot 2;
	- copia licenței de transport valabila la data prestării serviciilor – Lot 1;
	- copie a poliței de asigurare calatori și bagaje valabila la data prestării serviciilor – Lot 1.
	- copie a documentului de înregistrare/autorizare sanitar veterinara și pentru siguranța alimentelor pentru locația de servire a mesei de prânz, pentru activitatea desfășurată – Lot 2.



Condiții de plată: 
Termenul de plată este:
a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția serviciilor este anterioară acestei date; 
b) 30 de zile calendaristice de la data recepției serviciilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date
- Vor fi plătite doar serviciile prestate, în funcție de numărul de participanți comunicat. 
– Autoritatea Contractantă își rezervă dreptul de a renunța la servicii, fără plata de penalități, în situația în care evenimentul nu poate avea loc. Acest lucru va fi anunțat cu minim 2 zile înaintea datei propuse pentru desfășurare.


Director Achiziţii Publice și Urmărirea Contractelor
					Ing. Gabriela Alexoaei


Întocmit,
Ramona CREANGĂ
	ADRESA: România, Iaşi, Bd.Carol I, nr.11, Corpul J
TELEFON: 0232201102 int 2489 
FAX: 0232201148
	Cod fiscal: 4701126
Email: ramona.creanga@uaic.ro

